KATMATA PALGEGA
Tere tulemast saatesse! Meil on kahes eelnevas saates
olnud külalisteks Jumala teenijad Inglismaalt, Burminghamist,
Trevor ja Sharon Baker.
Oleme saanud kuulda, kuidas Jumal tegutseb
Euroopas, Aafrikas ja ka teistes riikides
ning ka nende oma kodukoguduses Revival's Fire.
Nad räägivad meile, kuidas Jumal liigub,
tehes imesid ja tunnustähti, laiendades meie arusaamist.
Saame kohata Jumalat värskel viisil,
kuulata Isa südamelööke, elada Jumala tõelisuses.
Neil on tugev visioon valmistada pühasid teenistusse,
võtma vastu Jumala ligiolu kaudu eesmärke ja väge,
et me võiksime näha haigeid tervenemas,
vange vabanemas, isegi surnuid ärkamas.
Mu palve on, et see, mis on meie sees surnud
ja vajab ärkamist, et Püha Vaim tuleks ja täidaks meid täielikult,
ärataks üles need surnud asjad igaühe sees elama
täisväärtuslikku elu koos Kristusega.
Sharon viib meid hetke pärast trooni ette Jeesuse vere läbi,
kõige pühamasse paika.
Ta võtab Jumala käest vastu imelisi, värskeid ülistuslaule.
Usun, et Sharoni palve on, et me võiksime kohtuda Jumalaga,
kõigeväelisega ja muutuda aina rohkem Kristuse sarnaseks.
Ole hea, Sharon.
Ma näen troonisaali, ma näen trooni.
Ma näen seal Kuningat, kellel seljas kuninglik kuub.
Majesteetlikkus ümbritseb Teda, hiilgus on Ta krooniks.
Au on Tema üle, aupaiste Tema ümber.
Ma näen troonisaali, ma näen trooni.
Ma näen seal Kuningat, kellel seljas kuninglik kuub.
Majesteetlikkus ümbritseb Teda, hiilgus on Ta krooniks,
Au on Tema üle, aupaiste Tema ümber.
Vaata seda kirkust, vaata välgulööke taevas.
Kuula müristamist, kuula möirgamist ülevalt.
Jumal on liikumas, Jumal on tulemas.
Jumal on mu lähedal, minu ees, vaatan Ta palet.
Mu Jumal on tulemas.
Mu Jumal on lähedal.
Ma näen Isa tulemas oma lapse poole.
Tal on käes rüü, millesse mind sisse mähkida.
Taevased värvid, aarded ülevalt.
Õhutatud Tema kirest, õhutatud Tema armastusest.
Ta on mind riietanud, teinud mind kuninglikuks oma õigsuses.
Väega teinud mind tugevaks oma vaimu läbi.
Ta on mind riietanud, teinud mind kuninglikuks oma õigsuses.
Väega teinud mind tugevaks oma vaimu läbi.
Taevased kohtumised, tihti tulen tagasi.
Sest koht, kus Kuningas elab, on saanud mu koduks.
Taevased kohtumised, tihti tulen tagasi.
Sest koht, kus Kuningas elab, on saanud mu koduks.
Jah, kuidas me vajame neid taevalikke kohtumisi,
need viivad meid otse Jumala ligiolusse.
Kahes viimases saates olete kuulnud mind rääkimas
üleloomulikkuses liikumisest, kui Püha Vaim tuleb meie peale.
Kui Jeesus tõusis taevasse, ta sai Püha Vaimu oma võimusesse.
Hiljem Peetrus ütles, et see, mida te näete ja kuulete
on Jumala vaim välja valatud meie peale.
See juhtus nelipühipäeval, nägemis- ja kuulmiskogemus
ning nad tundsid ka midagi eneste sees,
mis pani nad rääkima võõrastes keeltes, mida Vaim neile rääkida andis.
Jumal igatseb kohtuda meiega üleloomulikult.
Usun, et oli ka teine asi, mille Jeesus sai enda võimusesse,
kui ta tõusis üles taevasse. Lisaks Püha Vaimu väljavalamisele,
mis on juba niigi võimas asi, Ta andis ka välja ande
koguduse varustamiseks teenistusse.
Efeslastele 4:8 "Tema on läinud üles kõrgesse, viies vangiviidud
vangidena kaasa, ning on andnud inimestele ande."
Mitte siis ainult Püha Vaimu, vaid ka ande annab Ta meile.
Salmist 11 edasi: "Tema on see, kes on pannud mõned
apostleiks ja mõned prohveteiks ja mõned evangelistideks, mõned
karjaseiks ja õpetajaiks, et pühi inimesi valmistada
abistamistööle Kristuse ihu ülesehitamiseks,
kuni meie kõik jõuame usu ja Jumala Poja tundmise
ühtsusesse, saades täismeheks Kristuse täisea mõõtu mööda."
Usun, et Jumal viib meid üle 2012 aastasse,
kus saab olema valitsusapostelliku autoriteedi välja valamine koguduses.
Hiljem mõtestame seda lahti.
Usun, et kogudused on elanud Paabeli-visioonis.
"Ehitame linna keskele torni, mis ulatub taevani välja."
On asju, mida me ehitame ainult iseendi jaoks.
Asjad, mida me tahame ehitada, võtavad üle Jumala positsiooni.
Usun, et paljud programmid ja tegevused kogudustes
ehitavad iidolit, oma arvamust sellest, milline Jumal on.
2. Saamueli raamat räägib Absalomist, siit tuleb välja teenistuse-visioon.
Kuna Absalomil polnud poega, ta püstitas enesele mälestusmärgi.
Usun, et midagi sellist on koguduses toimumas.
Jumal on lõpetanud teenistus-visioonidega
"tule ja aita mul täita oma teenistust".
Usun, et Jumal tahab, et meie juhtide ja kogudusena
vabastame täielikult selle, mida ta on tegemas,
tõusva generatsiooni kätesse.
Isad koguvad varustust oma poegadele.
Kuna nad varuvad oma poegadele, nad saavad teadlikuks pärandist.
Kui nüüd see generatsioon otsib Jumalat, Tema Vaimu
demonstratsioone, külastusi, me ei lase sellel endaga surra,
vaid me tahame anda selle edasi uuele generatsioonile.
Nagu Bill Johnson ütleb: "Me tahame, et meie laest
võiks saada tõusva generatsiooni põrand."
Me ei taha, et nad võitlevad samu lahinguid, mis meie,
vaid nad lihtsalt liiguvad edasi uude dimensiooni.
Jumal tahab anda kogudusele apostelliku visiooni.
Nehemja raamatus on räägitud palju sellest.
Nehemja küsitles inimesi nende olukorra kohta ja
nad ütlesid, et nad on mures, julguse kaotanud,
müürid ja väravad on maha murtud.
Aga Nehemja nägi tervikut, mitte ainult oma pisikest osa.
Usun, et apostellik visioon tahab näha tervikut,
mitte mu enda väikest kogudust või teenistust,
et me võiksime varustada pühi teenistusse.
Usun, et Jumal liigutab asju koguduse kätesse.
Meie roll juhtidena on varustada pühi teenistusse,
kus pole enam üks suur usu ja väe mees,
vaid Jumal annab oma võidmise meile kõigile,
et me kõik oleksime võimelised sisenema üleloomulikusesse.
Kuidas apostellik visioon välja näeb?
Mis on see, mille Jeesus on meile vabastanud pühade
varustamiseks, ihu üles ehitamiseks,
kuni me kõik saame täiskasvanuteks Kristuse mõõdu kohaselt?
Efeslastele 2:20 "Kogudus on ehitatud hooneks apostlite
ja prohvetite alusele, mille nurgakiviks on Kristus Jeesus ise."
Vaatame, mis on apostli roll.
Apostel loob kasvukoha Jumala ligiolule maa peal.
Apostellik tähendab võimet siseneda taevavalitsustesse,
haarata kinni joonistest, millega luua koht maa peal,
kus Jumala ligiolu võiks langeda ning varustada
pühi teenistusse.
Me kõik saame võtta osa imedest ja tunnustähtedest.
Kui meil on teenistuse visioon, me teeme palju asju,
kuid see ei kanna endas Jumala Vaimu ligiolu,
kus kõik on võimalik.
Ja nüüd räägime prohvetist.
Prohvetlikkus tõstab üles ootuseid.
Kui apostel ja prohvet liiguvad koos, on Jumala Vaimu kohalolu,
aga ka ootuse tunne, Jumal võib teha kõike,
ta võib murda sisse igal ajal, tal on meie jaoks veelgi rohkem.
Seda prohvetlikkus teeb, kui apostel ja prohvet
liiguvad koos.
Me kunagi ei lepi sellega, mis me oleme juba saanud,
vaid alati on midagi rohkem, mille poole sirutada.
Prohvetlikkuse eesmärk on liikuda edasi,
kuni me saavutame täismõõdu Kristuses Jeesuses.
Jumalal on ihu maa peal, kes kõnnib samas täielikkuses,
kus Jeesus ja mitte enam ühe mehe kujul,
vaid koos ühe Kristuse ihu ja kogudusena.
Kolmas aspekt on evangelist.
Usun, et evangelism on Jumala Vaimu ligiolu
laiendamine väljapoole.
See pole enam ainult meie jaoks nelja seina sees,
vaid me oleme nii varustatud, kuna oleme puudutanud
Jumala ligiolu ja meil on aulised ootused,
mida Jumal suudab teha. Ta võib puudutada inimesi,
nad saavad terveks, imed sünnivad.
Imeline varustus on antud Kristuse ihule.
Aga evangelist ütleb: "See pole ainult meie jaoks siin,
me peame viima selle välja!"
Vahel, kui ma kuulen suuri võitud evangeliste,
tundub, nagu neile ei meeldiks kogudus, nad ütlevad:
"Mida te teete veel siin? Seal on suur lai maailm,
Jumal ei huvitu teie istumisest siin, me peame päästma inimesi!"
Vahel mõtlen, et evangelistidele ei meeldi kogudus,
sest nad tahavad meid motiveerida.
Aga kui kõik nad töötavad koos, ei püüa saada üksi hakkama,
kasvatades kogudusest evangeliste.
Vahel me ei suuda ühtegi inimest kogudusse kutsuda
10 kuu jooksul ja me tunneme end lööduna.
Aga see kõik peaks olema meie varustamiseks.
Evangelisti roll on näha Jumala ligiolu kohalolu
ka väljaspool koguduse seinu.
On olemas ka teine kogukond.
Paljud meist käivad kogudustes, kus juhti kutsutakse pastoriks,
kuigi Piiblis ei ole ta järjekorras esimene.
1Kr 12:28 "Ja Jumal on seadnud koguduses
esmalt mõned apostleiks, teiseks prohveteiks,
kolmandaks õpetajaiks; seejärel tulevad imeteod,"
kuhu jäävad pastorid?
Vahel me lukustame end pastorikesksesse teenistusse.
Pastorid tahavad hoida kõiki koos heaolus ja tervises.
Kui keegi lahkub kogudusest, pastor tunneb süüd,
et midagi on valesti, ta pole õigesti jutlustanud.
Aga kui pastoril on apostellik visioon,
siis ta läheb inimeste juurde, kes tulevad esimest korda
ja ütleb: "Nii hea on sind siin näha, me usume,
et Jumal saab liikuma täna, Ta tuleb meie keskele,
Ta ületab su ootuseid. Jumal võib anda sulle kõik, mis sa vajad."
Selline on pastori süda.
"Kui sa tahad minuga rääkida ükskõik millest,
olen peale koosolekut seal taga, siin on mu telefoni number,
võid helistada igal ajal."
Selline on tõeline pastor.
Jõudsime õpetajani.
Kui apostel on kohalolu, prohvet on ootus,
evangelist on laiendamine, pastor aitab meil muutuda
rohkem Kristuse sarnaseks, kes on õpetaja?
Ta on informatsioon, otsib võimalusi sisendada sulle Jumala sõna.
Ta püüab võtta osadeks lahti, milline Jumala ligiolu on,
ta õpetab sulle seda, mida sa näed ja kuuled,
Seda tegi Peetrus nelipühipäeval,
kui Jumal vabastas apostellikku võidmist,
Peetrus ütles: "See on see, millest prohvet Joel rääkis.
Viimastel päevadel ma valan välja oma vaimust."
Siis ta informeeris inimesi sellest, mis parasjagu toimus.
Vahel me püüame inimestele õpetada midagi,
mis pole veel toimunud.
Me püüame selgitada, kuigi pole veel midagi selgitada.
Usun, et kui teeme asju selles õiges järjekorras,
on väeline õpetuse anni välja valamine.
Siis me õpetame asju, mida näeme ja kuuleme.
Kui need annid saavad kokku, õpetaja informeerib inimesi sellest,
mis on toimumas nende silmade ees.
See juhib meid üleloomulikusesse.
Jeesusel oli kahepoolne teenistus,
Ta võttis vastu ja pärast andis välja,
kui ta võeti üles kirkusesse.
Ta võttis vastu Püha Vaimu ja valas selle välja.
Peetrus ütles: "Et ta nüüd Jumala parema käega on ülendatud,
siis ta on saanud Isalt Püha Vaimu, nagu oli tõotatud,
ning on selle välja valanud; seda teie nüüd näete ja kuuletegi."
Ta andis inimestele ka ande.
Usun, et on olemas apostellik järjekord.
See aeg on meie jaoks, me peame olema õigesti joondatud.
Usun, et Jumal ei taha enam teha asju isoleeritult,
Ta tahab, et kogudus saab üheks apostellikus visioonis.
Usun, et Ta tahab tõsta üles apostellike hääli,
mitte selleks, et nad saaksid ennast kõrgeks tõsta,
sest ma ei usu, et me vajame tiitleid.
Kui inimesed tulevad meie kogudusse Dudleys,
nad küsivad, mis nimega mind kutsuda.
Ma vastan neile, et Trevor kõlab päris hästi,
mu isa andis selle mulle ja ma reageerin sellele päris hästi.
Me ei vaja kõrgeid tiitleid.
Kõik on funktsionaalne.
Sa võid kutsuda end pastoriks, aga kui see pole su funktsioon,
mis kasu sellest on?
Ma võin kanda mehhaaniku silti, aga kui ma pole mehhaanik,
see on ainult tiitel, mitte funktsioon.
Jumal liigutab kogudust funktsionaalsete rollide poole.
Kui Ta saab vabastada Kristuse poolt kogudusele antud annid
funktsionaalselt, siis kogudus on varustatud teenistusse.
See ei saa olla ainult inimene koguduse ees,
kes räägib teadmisesõnu, prohveteeringuid
ja meie ainult imestame.
Aga me peaksime tundma seda imestust oma eludes.
Imed peaksid toimuma sinu elus ja sinu elu läbi,
mitte ees oleva inimese läbi.
Kui see jääb siia ja ei jõua sinu ega sind ümbritsevate
inimesteni, me jääme ilma kõigest, mida Jumal tahab.
Sellel tasemel see on ainult teenistus-visioon
"tule ja vaata, mis ma teen, kuidas Püha Vaim
liigub minu elus."
Apostel näeb kõike ja teab kõike, mis toimub.
Usun, et on võtmeisikud, keda Jumal tõstab üles
Euroopas ja kes hakkavad kutsuma kogudust kohta,
kus nad saavad varustatud teenistusse.
Ma tahan palvetada, et Jumal võiks selle läbi,
mis ma olen öelnud varustada sind teenistusse.
Et sa näeksid, et on üks imeline koht Jumala ligiolus
ja seal kõik on võimalik.
Ma tahan palvetada, et kõik oleks võimalik sinu elus,
et Jumal võiks teha midagi sinu läbi sel nädalal, aastal.
Isa, ma palun, et sa vabastad suurema tunnetuse
sinu kohalolekust siin meie keskel oma Vaimu läbi.
Isa, et iga meie keharakk võiks reageerida su ligiolule.
Isa, palun prohvetlikkuse kasvamist meie eludes,
et sa tõstaksid üles prohvetlikke hääli,
mis suurendaksid meie ootuseid sinu suhtes,
et meil oleks suurem arusaamine,
milleks sa oled võimeline neil viimseil päevil.
Isa, palun, et meie hulgas oleks neid, kelleni sa sirutad välja.
Vii meid uuele tasandile, laienda oma tegevust,
et me võiksime minna välja, viia imed ja tunnustähed
tänavatele, oma kodudesse, oma naabritele.
Me saame nägema sinu vaimu imelist vabanemist.
Isa, tee seda Jeesuse imelisel nimel.
Teate, järgmises saates me räägime sellest,
kuidas elada avatud taeva all ehk õigemini milline näeb välja
efektiivse teenistuse eesmärk. See saab olema võimas.
Tõlge: Sanna Pitko